මෙම විත්ති පොතෙන් ඉදිරිපත් කරන ඉතිහාසය ශිලා ලේඛනවලින් මෙන්ම අනෙක් මූලාශ්‍රයන්ගෙන් සත්‍ය බව තහවුරු වේ. ඒ අනුව මීවැව ජනදය ඇතිකරලන්නේ දෙවැනි පෑතිස් රජු මූලික වීමෙනි. ජුතින්ධර ගුප්ත කුමරුට මධුවාපිදෝණිය හෙවත් මීවැව නින්දගමක් ලෙසට පවරා රජතුමන්ගේ සොහොයුරියක වූ තිස්ස දේවියගේ දිටයණිය වූ විනිතා කුමරියද සරණ කරදෙයි. ඔවුන්ට අවට ගම්වූ, පැන්තැනිගොඩ, වැලමිටියාව, හුරුක්ගමුව ආදී ගම්වර පිරිනමා තිබේ. මෙහිදී තම දියණිය විවාහ කරදුන් තිස්සා දේවිය පැන්තැනිගොඩ ගමේ පදිංචි වෙයි. එනිසාම චූලභාග රහතන් වහන්සේ වැඩසිටි ගල්ලෙන් ශූද්ධ පවිත්‍ර කරවා ලෙන් විහාරද සාදවා දෙතිස් ඵලරුඛ බෝධීන් වහන්සේ නමක් රෝපණය කරවයි. ඒ අනුව ජුතින්ධර ගුප්ත කුමරු පදිංචි වූ මීවැවට පෙර පැන්තැනිගොඩ වර්තමාන රාජමහා විහාරය ඉදිකරන ලද බව පැහැදිලි වේ. පැරණි මීවැව සොලස කිරියක් වූ කෙත්යායේ කෙළවර බටහිර අන්තයේ පිහිටා තිබේ. මීවැව ජනපදය හා විහාරස්ථානය කෙමෙන් වර්ධනය වන්නේ අනුරාධපුර රජවරුන්ගේ හා කෝට්ටේ සීතාවක රජවරුන්ගේ අනුග්‍රහයෙනි. එහි පරිහානිය සිදුවන්නේද පළමුවැනි රාජසිංහ රජුගේ බාධා කිරීම් අනුවය. මීවැව ආලෝක පබ්බත විහාරය ඉදිවන්නේ රහතන් වහන්සේ නමක් නිසාය. රුන්න කූට වර්තමාන රුවන්ගිරි කන්දේ වැඩ සිටි චුල්ල පිණ්ඩපාතික තෙරුන් වහන්සේ මීවැව ගමට පිඬු සිගා වඩින විට මීවැව ගමේ වැවට වැටී තිබුණ ඇත් කුණක් දැක පටික්කූල සඤ්ඤා වඩා අර්හත්වයට පත්වූ හෙයින්, උන්වහන්සේට වන සෙනසුනක් සම්පාදනය කොට පූජා කරන ලද්දේය.
ඒ අනුව මීවැව ජනදය ඇතිකරලන්නේ කිනම් රජු මුලික වීමෙන්ද ?
දෙවැනි පෑතිස් රජු